CELEX: 32017R1928
Language: hr
Date: 2017-10-20 00:00:00
Title: Provedbena uredba Komisije (EU) 2017/1928 оd 20. listopada 2017. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Kintoa (ZOI))

21.10.2017   
            
            
               HR
            
            
               Službeni list Europske unije
            
            
               L 272/15
            
         PROVEDBENA UREDBA KOMISIJE (EU) 2017/1928
   оd 20. listopada 2017.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Kintoa (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 15. stavak 1. i članak 52. stavak 2.,
   budući da:
   
               (1)
            
            
               U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Kintoa” u registar objavljen je u Službenom listu Europske unije
                   (2).
            
         
               (2)
            
            
               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Kintoa” potrebno je upisati u registar.
            
         
               (3)
            
            
               Francuska su tijela dopisom zaprimljenim 22. kolovoza 2016. obavijestila Komisiju da je poljoprivredno gospodarstvo s ograničenom odgovornošću EARL du Carré (Alain Cazanave, Le chalet, 380 Chemin du Carré, 64300 Sallespisse), koje ima poslovni nastan na francuskom državnom području, zakonito i kontinuirano stavljalo na tržište proizvod pod prodajnim nazivom „Kintoa” tijekom više od pet godina i da je to pitanje navedeno u nacionalnom postupku povodom prigovora.
            
         
               (4)
            
            
               Budući da društvo navedeno u uvodnoj izjavi (3) ispunjuje uvjete predviđene člankom 15. stavkom 1. Uredbe (EU) br. 1151/2012 za zakonitu uporabu prodajnog naziva tijekom prijelaznog razdoblja nakon njegova upisa u registar, potrebno mu je odobriti prijelazno razdoblje s trajanjem do 31. prosinca 2017. tijekom kojeg je dopuštena uporaba naziva „Kintoa”.
            
         
               (5)
            
            
               Mjere predviđene ovom Uredbom u skladu su s mišljenjem odbora za politiku kakvoće poljoprivrednih proizvoda,
            
         DONIJELA JE OVU UREDBU:
   Članak 1.
   Naziv „Kintoa” (ZOI) upisuje se u registar.
   Naziv iz prvog stavka odnosi se na proizvod iz razreda 1.1. Svježe meso (i nusproizvodi klanja) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Poljoprivrednom gospodarstvu s ograničenom odgovornošću EARL du Carré (Alain Cazanave, Le chalet, 380, Chemin du Carré, 64300 Sallespisse) odobrena je daljnja uporaba registriranog naziva „Kintoa” (ZOI) do 31. prosinca 2017.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. listopada 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 14.12.2012., str. 1.
   
   
      (2)  SL C 90, 23.3.2017., str. 9.
   
   
      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).